30.5.2023.
HR
Službeni list Europske unije
C 188/3
17. smatra da je potrebno uvesti niz politika za ruralna područja kako bi se poradilo na problemu depopulacije koji dovodi do gubitka talenta, posebno u područjima koja su najteže pogođena klimatskim promjenama i područjima s teškim i trajnim prirodnim ili demografskim preprekama, kao što su najudaljenije regije, otoci te teže dostupne i izolirane regije, u kojima je pristup resursima često ograničeniji.
Odbor ponavlja da budućnost tih područja ovisi o zadržavanju i privlačenju mladih talenata koji bi tamo mogli ostvarivati svoje životne ciljeve te o potpunom uključivanju mladih u traženje rješenja za lokalne izazove; 18. poziva na to da obrazovanje i osposobljavanje budu dostupni svim dobnim i društvenim skupinama, kako fizički na licu mjesta tako i na daljinu, kao i na razmjenu znanja o inovativnim pristupima postupcima stjecanja vještina i razvoj društvenih centara koji nude niz usluga, od knjižnica do socijalnog rada; također se slaže da je važno proširiti mogućnosti za rad i osposobljavanje te poticati mjere za promicanje ravnoteže između poslovnog i privatnog života; 19. smatra da je za rješavanje problema generacijske obnove ključno ojačati javne politike kojima se promiče modernizacija i prilagodba poljoprivrednih gospodarstava klimatskim promjenama te poticati mlade stručnjake da rade u poljoprivrednom sektoru.
U tu svrhu treba preosmisliti i podržati pristup programima socijalne integracije i integracije na tržište rada, mogućnostima obrazovanja, usavršavanja i prekvalifikacije koje se nude na lokalnoj razini, kao i kulturnim aktivnostima; 20. ističe da pametna sela stvaraju nove prilike za diversificiranu ruralnu ekonomiju i pristup tržištu rada te traži intenzivnu potporu za ruralna područja kako bi ona mogla ostvariti program politike do 2030., posebno jačanjem digitalnih vještina i obrazovanja, sigurne i održive digitalne infrastrukture, digitalne transformacije poslovanja i digitalizacije javnih usluga; pozdravlja uključivanje ruralnih područja u Europsku deklaraciju o digitalnim pravima i načelima za digitalno desetljeće; 21. prepoznaje važnu ulogu žena u područjima kojima prijeti depopulacija i stoga promiče i podupire mjere za stvaranje jednakih mogućnosti za žene u okviru inovativnih, održivih i kreativnih radnih mjesta i usluga; 22. naglašava da države članice moraju odlučno poduprijeti politike kojima se potiče sudjelovanje djevojčica i žena u obrazovanju u području informacijske i komunikacijske tehnologije, prirodnih znanosti, tehnologije, inženjerstva, umjetnosti i matematike (STEAM) i osigurati poticaje za otvaranje radnih mjesta u sektorima u kojima se njihovo znanje može primijeniti; 23. naglašava da je poticanje digitalne tranzicije regija koje su zahvaćene „zamkom nedovoljnog razvoja talenata” ključno i da je ono, osim toga, u interesu snažne gospodarske, socijalne i teritorijalne kohezije.
OR predlaže promicanje digitalne kohezije kao jednog od ciljeva Europske unije kako bi se mogla uspostaviti odgovarajuća digitalna infrastruktura kako bi rad na daljinu, e-usluge i digitalno obrazovanje bili dostupni svima.
Posebnu pozornost treba posvetiti pristupu ugroženih i ranjivih skupina digitalnim tehnologijama; 24. napominje da se građani i poduzeća u europskim pograničnim regijama suočavaju s brojnim pravnim i administrativnim preprekama koje koče gospodarski rast i prekograničnu suradnju te naglašava potrebu za šengenskim područjem bez granica za sve države članice kako bi se olakšala mobilnost studenata, radnika i poduzeća, posebno u pograničnim regijama; 25. ističe ulogu socijalnih inovacija u razvoju novih ideja, usluga i modela za bolje rješavanje društvenih problema, posebno u području zapošljavanja, obrazovanja, vještina i socijalne uključenosti, te njihovu dodanu vrijednost za razvoj zajednice i poboljšanje socijalnih usluga na terenu.
Odbor u tom smislu ističe potencijal socijalne ekonomije u području strukovnog osposobljavanja, na sveučilištima i na svim razinama obrazovanja, te u aktivnim politikama zapošljavanja i u razvoju vještina i kompetencija; 26. potiče iskorištavanje sredstava Europskog socijalnog fonda plus za socijalne inovacije kako bi se ojačali inovacijski kapaciteti i olakšao prijenos i unapređenje inovativnih rješenja; Djelotvornije obrazovanje i odgovaranje na potrebe tržišta rada
27. napominje da, iako se situacija uvelike razlikuje diljem EU-a, jedan od glavnih izazova pri osmišljavanju i provedbi novih standarda i primjera prakse za obrazovanje i osposobljavanje jest u kojoj se mjeri njima uspješno odgovara na potrebe tržišta rada.
Nedostatak vještina i njihova neusklađenost s potrebama tržišta rada pogoršavaju teritorijalne razlike, a to treba prevladati dobro osmišljenim, lokaliziranim i na odgovarajući način financiranim politikama;